
Rīgā, 2026. gada 25. septembrī

LĒMUMS Nr. 54/1-1
Par VSIA “Latvijas Sabiedriskais medijs” vidēja termiņa darbības stratēģijas 2026. – 2029. gadam rīcības plāna un sabiedriskā pasūtījuma 2027. gada plānā īstenojamiem uzdevumiem 

Sabiedrisko elektronisko plašsaziņas līdzekļu padome (turpmāk – Padome), pamatojoties uz Sabiedrisko elektronisko plašsaziņas līdzekļu un to pārvaldības likuma (turpmāk – SEPLPL) 9. pantu, 10. panta pirmās daļas 1. punktu, 11. pantu; Latvijas Sabiedriskā medija pārvaldības, finansēšanas un sabiedriskā pasūtījuma īstenošanas kārtības 16., 17. punktu un ņemot vērā: 

1) spēkā esošo VSIA “Latvijas Sabiedriskais medijs” valsts kapitāla daļu turētāja gaidu vēstuli;

2) spēkā esošo valsts SIA “Latvijas Sabiedriskais medijs” vidēja termiņa darbības stratēģiju 2026.-2029.gadam;

3) spēkā esošo Padomes darbības stratēģiju 2026.-2029. gadam;

4) aktuālo Padomes lēmuma “Par VSIA “Latvijas Sabiedriskais medijs” vidēja termiņa darbības stratēģijas 2026.-2029. gadam īstenošanas periodā sasniedzamajām sabiedriskā labuma mērķu vērtībām, sabiedriskā pasūtījuma 2026. gada plānā īstenojamiem uzdevumiem un plānu nefinanšu mērķu izpildei un darbības virzienu sasniedzamo rezultātu sasniegšanai stratēģijas izpildei 2026. gadā”” redakciju;

5) Padomes Novērtējumu par VSIA "Latvijas Sabiedriskais medijs" 2025. gada stratēģiskā ietvara un sabiedriskā pasūtījuma plāna izpildi, kurā sabiedriskā medija darbība nefinanšu mērķu sasniegšanā novērtēta labi – uzskatot, ka noteiktie mērķi ir sasniegti vai konstatējamas nebūtiskas novirzes no noteiktajiem mērķiem, vienlaicīgi konstatējot, ka netiek izmantotas LSM.lv portāla attīstības iespējas auditorijas interaktīvai iesaistei, tostarp pilnvērtīgi izmantojot mākslīgā intelekta rīkus un atbalstu kodu ģenerēšanā, sabiedriskā medija lineārie kanāli zaudē auditoriju ātrāk nekā digitālajā vidē un sociālajos medijos sabiedriskais medijs tos spēj atgūt, kritiski zemu mazākumtautību auditorijas sasniedzamību, bet labus rezultātus uzrādot jauniešu auditorijas sasniegšanā;

6) 2026. gada sabiedriskā labuma iedzīvotāju aptaujas datus, kurā konstatēta nepieciešamība stiprināt LSM satura piedāvājumu ekonomikas jautājumu izpētes un analītikas virzienā, savukārt kā trīs prioritāri risināmās problēmas iedzīvotāju skatījumā ir veselības aprūpe, Latvijas ekonomikas stāvoklis, kā arī atbalsts ģimenēm un bērniem, demogrāfijas jautājumi;

7) Krievijas agresiju pret kaimiņvalstīm, aktīvi izplatot propagandu un dezinformāciju, apdraudot Latvijas valsts drošību un mēģinot ietekmēt valstu iekšpolitiskos procesus;

8) Satversmes tiesas 2026. gada 30. marta spriedumu lietā Nr. 2024-30-01 par regulējumu attiecībā uz sabiedrisko mediju satura veidošanu mazākumtautību valodās, kurā noteikts, ka “gadījumos, kad, piemēram, nepieciešams nodrošināt sabiedrības aizsardzību pret propagandu un dezinformāciju, tieši sabiedriskie mediji ir tie, kuru uzdevums ir sniegt uz faktiem balstītu objektīvu informāciju un skaidrot tās politisko, tiesisko un sociālo kontekstu” (skat. sprieduma 33. lpp.), turklāt izņēmuma gadījumos tas iespējams arī mazākumtautību valodās, kas ir pašpietiekamas, “lai šīs personas [kas piederīgas pie attiecīgās mazākumtautības] ar sabiedrisko mediju starpniecību iegūtu objektīvu un neatkarīgu informāciju, kas ir nozīmīga valsts drošības kontekstā” (sprieduma 35. lpp.), kā arī ar 2026. gada 25. septembra Padomes lēmumu Nr. 53/1-1 veikto izvērtējumu par satura veidošanu sabiedriskajā medijā mazākumtautību valodās un konstatējot nepieciešamību sabiedriskajam medijam stiprināt sabiedrības noturību pret dezinformāciju un propagandu arī krievu valodā, kas Latvijā plašsaziņas līdzekļos ir pašpietiekama;

9) Latvijas sabiedrisko mediju visaptverošā sabiedriskā labuma izvērtējumā par laika periodu 2023.-2025. gads rosināto attīstīt daudzplatformu satura veidošanas un izplatīšanas stratēģiju, tostarp Latvijas Televīzijai fokusējoties uz analītisko un pētniecisko saturu, savukārt operatīvo ziņu funkcijām pildot pamatā interneta portālam LSM.lv un Latvijas Radio, paplašināt atlasīto ekspertu loku un viedokļu daudzveidību, kā arī ekspertu pozitīvo novērtējumu sabiedriskā medija klātbūtnes stiprināšanai reģionos;

10) sabiedriskajā medijā īstenotās būtiskās reformas, kas saistītas ar Latvijas Televīzijas un Latvijas Radio apvienošanas procesu, kura ietvaros sasaistē ar apvienotajā uzņēmumā plānotajām strukturālajām izmaiņām, darba organizācijas pilnveides un funkciju pārdales noslēgšanu būs nodrošināta atalgojuma sistēmas ieviešana pilnā apjomā 2027. gada laikā, ja šo pārmaiņu īstenošanas progress būs pietiekams, lai atalgojuma sistēmas ieviešana neradītu nesamērīgus organizatoriskos un finanšu riskus;

11) sabiedriskajā medijā notikušajos sarunu forumos panākto vienošanos par VSIA “Latvijas Sabiedriskais medijs” zīmolu stratēģiju;

12) nepieciešamību nodrošināt sabiedriskā medija darbības nepārtrauktību iespējamu katastrofu, ārkārtējās situācijas un izņēmuma stāvokļa gadījumos, kā arī 2026. gada 27. augusta Padomes lēmumu Nr. 41/1-1 “Par valsts SIA “Latvijas Sabiedriskais medijs” darbības nepārtrauktības nodrošināšanu 2026. gada 22. un 23. augusta vētras laikā” par sabiedriskā medija darbību 22. un 23. augusta vētras un to seku likvidācijas laikā, kad sabiedriskais medijs nenodrošināja pietiekamu un operatīvu informāciju iedzīvotājiem par vētras sekām un to likvidēšanu, kas būtu bijis atbilstošs situācijai, kad elektrības un elektronisko sakaru zuduma dēļ valstī ievērojamam skaitam iedzīvotāju radio FM apraidē bija vienīgais aktuālās informācijas avots,


nolemj:


1. Uzdot LSM atbilstoši sabiedriskā labuma mērķiem un sabiedriskā pasūtījuma kā sabiedrības demokrātiskajām, sociālajām un kultūras vajadzībām un interesēm atbilstoša plaša un daudzveidīga informatīva, analītiska, izglītojoša, izklaidējoša, iesaistoša un kultūras satura un pakalpojumu kopuma īstenošanai sekojošus uzdevumus sabiedriskā pasūtījuma 2027. gada plāna sagatavošanai un izpildei ar šādiem virsuzdevumiem: 


	Sasniedzamība

	Nodrošināt augstu sabiedriskā medija patēriņu tiklab sabiedriskā medija veidotajās platformās,
kā arī trešo pušu uzturētajās platformās.



· Panākt augstu sasniedzamību visā Latvijas sabiedrībā
· Specifiskas mērķgrupas, kurās nodrošināt sasniedzamību: reģioni; jaunieši; mazākumtautības


	Demokrātijas un sabiedrības līdzdalības stiprināšana

	Veidot izpratni par sabiedrībai nozīmīgiem lēmumiem, sekmēt pierādījumos balstītu lēmumu pieņemšanu, informēt sabiedrību par sociālpolitiskajām aktualitātēm,
veicinot pilsonisko atbildīgumu un stiprinot medijpratību.



· Nodrošināt viedokļu daudzveidību
· Veicināt empātiju un solidaritāti
· Stiprināt piederību un līdzdalību
· Veidot noturīgu sabiedrību


	Redakcionālā neatkarība un atbildība sabiedrības priekšā

	Nodrošināt sabiedrību ar vispusīgu un uzticamu informāciju, regulāri un 
sistemātiski skaidrot savus redakcionālos lēmumus sabiedrībai,
stiprinot sabiedrības izpratni par mediju lomu demokrātiskā valstī.



· Palielināt sabiedrības uzticēšanos sabiedriskajam medijam
· Pārstāvēt visas sabiedrības intereses
· Būt atbildīgiem


	Satura kvalitāte un daudzveidība

	Nodrošināt kvalitatīvu saturu plašai un daudzveidīgai auditorijai
 neatkarīgi no vecuma, pieredzes vai dzīvesvietas.



· Radīt kvalitatīvu saturu
· Stiprināt saturu ģimenēm un bērniem, jauniešiem un par mazākumtautībām
· Veidot daudzveidīgu saturu par kultūru un stiprināt latviešu valodu kā vienīgo valsts valodu un tās konstitucionālās funkcijas
· Veidot daudzveidīgu saturu tajā skaitā, bet ne tikai par politiskajiem notikumiem Latvijā, reģionālajiem notikumiem un novadu aktualitātēm, starptautiskajiem notikumiem un aktualitātēm ārvalstīs, sabiedrībā notiekošajām pārmaiņām un procesiem, sabiedrībā notiekošajām diskusijām un viedokļiem par aktuālajām tēmām, uzņēmējdarbību, ekonomiku un biznesu, kultūru, vaļaspriekiem, dzīvesstilu un veselību, arī sniedzot praktiskus padomus, sportu un fiziskajām aktivitātēm, dabu, vidi un klimata jautājumiem, zinātni un vēsturi, zinātnes atklājumiem un jaunākajām tehnoloģijām.

2. Uzdot LSM, pēc sekojoša parauga un balstoties sekojošos Padomes definētajos sabiedriskā pasūtījuma uzdevumos, līdz 2026. gada 1. decembrim sagatavot Vidēja termiņa darbības stratēģijas 2026.-2029. gadam darbības virzienu izpildes un sasniedzamo rezultātu sasniegšanas un sabiedriskā pasūtījuma izpildes plānu  2027. gadam: 

	1.     Mērķis: Latvijas Sabiedriskais medijs ir auditorijas pirmā izvēle

	Radīt oriģinālsaturu un nodrošināt satura izplatīšanu un pieejamību dažādās platformās, sasniedzot auditoriju, kura šobrīd netiek sasniegta pietiekami.

	REZULTATĪVAIS RĀDĪTĀJS
	Bāze
	2027
	2029

	LSM kopējā sasniedzamība nedēļā sabiedriskā labuma ikgadējā aptaujā
	74%
	76%
	79%

	DARBĪBAS VIRZIENI
	Stratēģijas rīcības plāns 2027
	Sabiedriskā pasūtījuma uzdevumi 2027
	Stratēģijas un sabiedriskā pasūtījuma izpildes plāns 2027
	SASNIEDZAMAIS REZULTĀTS 2029

	1. Reģionālā satura attīstība, stiprinot sabiedrisko mediju klātbūtni reģionos
	Kurzemes studija uzsākusi darbību.
	1. Nodrošināt daudzveidīgu Latvijas reģionos dzīvojošo iedzīvotāju un notikumu reprezentāciju.
2. Nodrošināt saturu par Latgales un latgaliešu kultūru, valodu, vēsturi un lomu latviešu nācijas un Latvijas identitātes veidošanā, nodrošināt latgaliešu valodas lietojumu, it īpaši Latgales iedzīvotājiem paredzētā vai Latgales aktualitātes atainojošā saturā.
3. Stiprināt Austrumu pierobežas informatīvo telpu.
	
	Tiek attīstīta sabiedriskā medija reģionāla klātbūtne, palielinās kopējā auditorijas sasniedzamība.

	2. Attīstīt saturu un tā pieejamību platformās, kas piesaista bērnu, pusaudžu un jauniešu auditoriju
	Izstrādāts talantu attīstības un piesaistes plāns jauniešu satura radītājiem (jaunie žurnālisti, digitālā satura veidotāji, producenti u.tml.). 
	1. Veidot oriģinālsaturu bērniem un jauniešiem, kas veicina latviešu valodas klātbūtni digitālajā vidē.
2. Nodrošināt saturu par sabiedrības fizisko un mentālo veselību, attiecību veidošanu ģimenē un ar bērniem.
	
	Palielinās kopējā auditorijas sasniedzamība.

	3. Sadarbības stiprināšana ar Latvijas neatkarīgajiem producentiem, ārvalstu sabiedriskajiem medijiem, citiem Latvijas medijiem un sabiedriskajām organizācijām
	Ieviesta jauna sistēma, kā budžetā tiek uzskaitīts arī nelineārais saturs, kas veidots sadarbībā ar neatkarīgajiem producentiem. Neatkarīgo producentu satura īpatsvars televīzijas oriģinālajā saturā pieaug.
	1. Nodrošināt sadarbību, tajā skaitā kopproducēšanu, ar neatkarīgajiem producentiem, ārštata autoriem, nevalstiskā un privātā sektora organizācijām.
	
	Palielinās televīzijas oriģinālsatura, kas tiek iepirkts no vai kopīgi veidots ar Latvijas neatkarīgajiem producentiem, budžeta īpatsvars.  Tiek stiprināta sadarbība ar Latvijas neatkarīgajiem producentiem, citiem ārvalstu un pašmāju medijiem un sabiedriskajām organizācijām visās LSM platformās.

	4. Attīstīt satura pieejamība un piekļūstamību dažādām mērķauditorijām
	Definēta un ieviesta sabiedriskā medija politika obligāto pieejamības un  piekļūstamības prasību ievērošanai jebkurā pakalpojumā. 
	1. Nodrošināt satura pieejamību un piekļūstamību, it īpaši cilvēkiem ar invaliditāti.
2. Veicināt pieejamību un radīt klātesamības sajūtu, nodrošinot tiešraides un ierakstus no nozīmīgākajām kultūras un sporta norisēm, kur notikumu atlase notiek pēc skaidrām vadlīnijām to izvēlei un pamatojumam.
3. Veidot saturu ukraiņu valodā, lai stiprinātu valsts drošību un veicinātu Latvijas starptautisko sadarbību, kas vērsta uz miera nodrošināšanu un aizsardzību, specifiski, atbalstītu Ukrainu karā pret Krieviju.
4. Nodrošināt LSM  pieejamību starptautiskajai auditorijai tostarp veidojot saturu angļu valodā.
	
	Palielinās lineārā un digitālā satura pieejamība cilvēkiem ar invaliditāti, tajā skaitā satura apjoms ar surdotulkojumu, subtitriem, kā arī cita veida pielāgots saturs.

	5. Nacionālās kultūras procesa veicināšana, kultūras mantojuma saglabāšana un popularizēšana
	Realizēti konkursa rezultātā tapušie seriāli. Attīstīta audio formāta seriālu ražošana kā jauna niša. 
	1. Nodrošināt audiovizuālu un audiālu  jaundarbu radīšanu, tajā skaitā sadarbībā ar audiālās un audiovizuālās nozares profesionāļiem arī ārpus sabiedriskā medija. audiovizuālā un audiālā mantojuma pieejamību sabiedrībai.
2. Nodrošināt daudzpusīgu un kvalitatīvu saturu par nacionālās kultūras daudzveidību un tradīcijām, pilnvērtīgi izmantojot dažādus žanrus un formātus, tajā skaitā attīstot analīzi un kritiku.
3. Nodrošināt nacionālā audiovizuālā mantojuma pieejamību sabiedrībai, iepērkot nacionālās filmas, demonstrējot tās savu programmu un pakalpojumu ietvaros. 
4. Veicināt latviešu valodas, tajā skaitā tās paveidu un dialektu, lietošanu un attīstību. 
5. Atbalstīt dokumentālo īsfilmu formāta attīstīšanu Latvijā un svarīgu Latvijas vizuālo liecību saglabāšanu.
6. Nodrošināt saturu par Latvijas pirmiedzīvotājiem – lībiešiem –, to valodu, kultūru, vēsturi, aktuālajām norisēm un nozīmi latviešu nācijas un Latvijas identitātes veidošanā, veicināt lībiešu valodas lietojumu. 
	
	Pieaug audiovizuālu un audiālu jaundarbu radīšana, tajā skaitā filmu un seriālu veidošana. Palielinās satura par kultūru pieejamība, kas veicināta, nodrošinot tiešraides, kā arī tiek nodrošināta kultūras mantojuma saglabāšana un arhivēšana.




	2. Mērķis: Pieaugusi Latvijas Sabiedriskā medija klātbūtne digitālajā vidē un “LSM.lv” ir nostiprināta kā galvenā digitālā platforma

	Ņemot vērā auditorijas paradumu maiņu, turpināt īstenot digitālo transformāciju, attīstot pakalpojumus pēc pieprasījuma, inovatīvus satura formātus un 
stiprinot “LSM.lv” kā galveno sabiedriskā medija digitālo platformu.

	REZULTATĪVAIS RĀDĪTĀJS
	Bāze
	2027
	2029

	LSM.lv vidēji nedēļā pavadītais laiks (Gemius) % (share of time, TOP 10 ziņu platformās, 7-74)

	15%
	17%
	19%

	DARBĪBAS VIRZIENI
	Stratēģijas rīcības plāns 2027
	Sabiedriskā pasūtījuma uzdevumi 2027
	Stratēģijas un sabiedriskā pasūtījuma izpildes plāns 2027
	SASNIEDZAMAIS REZULTĀTS 2029

	1. Pakalpojumu pēc pieprasījuma attīstība
	Ieviestas nozīmīgākās jaunās straumēšanas platformas funkcionalitātes. LSM ziņu portāla pārbūve realizēta.
	1. Nodrošināt veiktspējīgu un mūsdienīgu straumēšanas pakalpojumu.
	
	Latvijas Sabiedriskais medijs nodrošina pakalpojumus pēc pieprasījuma daudzplatformu vidē, tajā skaitā mobilajās aplikācijās un viedtelevīzijā, paplašinot pieejamā satura apjomu un audzējot caur video pēc pieprasījuma (VOD) aplikācijās sasniegto auditoriju.

	2. Uz saturu un auditoriju orientēta organizācija ar “digitāli vispirms” pieeju
	Izveidotas vēl divas vienotas satura redakcijas.
	1. Veicināt daudzplatformu tiešraides ar daudzveidīgu satura piedāvājumu atbilstoši katras platformas mērķauditorijai, tostarp arī krīzes situācijās īstenot satura veidošanu daudzplatformu režīmā.
2. Nodrošināt regulāru saturu un padziļinātu uzņēmējdarbības vides problēmu izpēti, stiprinot sabiedriskā medija dienaskārtības noteikšanas spēju ekonomikas tematikā.
3. Nodrošināt Latvijas radošo industriju, jaunrades un inovāciju, tostarp mākslīgā intelekta kā uzņēmējdarbības instrumenta, tematikas integrēšanu saturā.
	
	Tiek stiprinātas satura veidotāju digitālās kompetences un starpplatformu sadarbība, nodrošinot, ka saturs tiek radīts daudzplatformu videi, pieaugot digitālā satura budžeta īpatsvaram.

	3. Sociālo mediju lomas definēšana sabiedriskā pasūtījuma izpildē
	Izstrādātas un ieviestas vienotas sociālo mediju satura publicēšanas un virzīšanas vadlīnijas. Definēti principi, kā sabiedriskā pasūtījuma saturs tiek veidots vai adaptēts  katrā platformā.
	1. Veidot interaktīvu un dinamisku audiovizuāla satura piedāvājumu LSM digitālajās platformās, attīstot auditorijas vajadzībām un patēriņa paradumiem atbilstošus formātus un palielinot LSM pašu digitālo platformu lomu satura patēriņā.
	
	Ņemot vērā “LSM.lv” kā galvenās digitālās platformas lomu, definēt un realizēt atbilstošu sociālo platformu izmantošanu, paplašinot “LSM.lv” sasniegto auditoriju.

	4. Satura inovāciju attīstība
	Ieviests horizontālās sadarbības modelis, kur tehnoloģijas un satura veidotāji strādā kopā jaunu produktu attīstībā. Palielināts investīciju apjoms inovatīvos satura formātos.
	1. Paplašināt mākslīgā intelekta pielietojumu satura patēriņā uz LSM satura datu korpusa bāzes.
2. Izveidot saturu attīstības pārvaldības modeli, kas horizontālā līmenī veicina satura jaunradi un inovācijas.
	
	R&D (izpēte un attīstība) sistēmas darbības rezultātā palielinās ieguldījumi inovatīvos satura formātos.





	3. Mērķis: Latvijas Sabiedriskais medijs ir uzticamākais medijs Latvijā 

	Nodrošinot izcilu satura kvalitāti un daudzveidību, tiek vairots kopējais sabiedriskais labums, un, veicinot sabiedrības uzticēšanos Latvijas Sabiedriskajam medijam kā uzticamākajam un ietekmīgākajam informācijas avotam Latvijā, tiek stiprināta Latvijas demokrātiskā iekārta un vārda brīvība.

	REZULTATĪVAIS RĀDĪTĀJS
	Bāze
	2027
	2029

	Kopējais uzticēšanās rādītājs sabiedriskajiem medijiem sabiedriskā labuma ikgadējā aptaujā
	47%
	55%
	57%

	DARBĪBAS VIRZIENI

	Stratēģijas rīcības plāns 2027
	Sabiedriskā pasūtījuma uzdevumi 2027
	Stratēģijas un sabiedriskā pasūtījuma izpildes plāns 2027
	SASNIEDZAMAIS REZULTĀTS 2029

	1. Pieaug kopējais sabiedrības un ekspertu vērtējums par medija darba kvalitāti
	Sistēmas un procesu integrācija visā satura ražošanas procesā un adaptācija.
	1. Organizēt diskusijas, kas iesaista dažādas sabiedrības grupas un plašu politisko spektru, kas ir līdzvērtīga vēlētāju politiskajām izvēlēm, ar mērķi mazināt aizspriedumus un polarizāciju.
2. Politisko un ekonomikas procesu izpētē koncentrēties uz kontekstu, piemēram salīdzinošo un ilgtermiņa dinamikas analīzi.
3. Veicināt izpratni par nevienlīdzību sabiedrībā, tās cēloņiem un risinājumiem gan individuālā, gan valsts līmenī, informējot par iedzīvotāju līdzdalības iespējām sabiedriskajās aktivitātēs un palīdzības iespējām līdzcilvēkiem Latvijā un citviet pasaulē.
4. Stiprināt redakcionālo gatavību potenciālas krīzes vai ārkārtas situāciju gadījumā, līdz 2027. gada 31. martam sagatavojot priekšlikumu iespējamām strukturālām un darba organizācijas izmaiņām informatīvā un analītiskā satura kopuma kvalitatīvai un pilnvērtīgai nodrošināšanai sabiedriskā pasūtījuma ietvaros.
	
	Tiek sasniegti vismaz 80% no SEPLP noteiktajām sabiedriskā labuma mērķu vērtībām, kā arī uzlabojas visaptverošā sabiedriskā labuma izvērtējuma ekspertu vērtējums par sabiedriskā pasūtījuma izpildes kvalitāti.

	2. Stiprināt pētnieciskā un analītiskā satura attīstību dažādos žanros un tematikās
	Definēta pētnieciskās žurnālistikas koncepcija reģionālajām studijām.  Ieviesti jauni formāti ar fokusu uz ekonomikas procesu analīzi, pētījumu rezultātu skaidrošanu un virzīšanu daudzplatformu vidē. 
	1. Veicināt konstruktīvo žurnālistiku satura veidošanā, aktualizējot pastāvošo problemātiku un iespējamos risinājumus veselības aprūpē, par Latvijas ekonomikas stāvokli un demogrāfijas jautājumiem.
2. Stiprināt satura veidotāju ekspertīzi un analītiskās spējas un mazināt ārēju ekspertu kā starpnieku lomu, tostarp statistikas datus skaidrot arī ar ilustratīviem piemēriem par iedzīvotāju personīgo motivāciju un lēmumu pamatojumu. 
3. Sabiedrībai nozīmīgu politisku lēmumu pieņemšanas procesa atspoguļošanā ņemt vērā dažādu sabiedrības grupu intereses un vajadzības, skaidrojot iespējamu politisko lēmumu ietekmi līdz pat indivīda līmenim.
4. Veicināt sabiedrības noturību, veicinot pratību dažādās jomās un stiprinot kritisko domāšanu.
	
	Pieaug pētnieciskā un analītiskā satura īpatsvars dažādos žanros un tematikās, ka arī sabiedrības vērtējums sabiedriskā labuma ikgadējās aptaujas atbilstošos rādītājos.

	3. Iekšējās satura kvalitātes novērtēšanas sistēmas pilnveide
	Pārskatīti iekšējie procesi un atbildības shēmas. Ieviesti satura kontroles rīki (redakcionālie standarti, kvalitātes kritēriji dažādiem žanriem). Izvērtēta automatizētu MI rīku pielietošana datu analītikā.
	1. Publicējot datus, norādīt minimālo informāciju par to ieguves avotu, metodi, izlases apjomu, pētījuma finansētāju un kvantitatīvo datu gadījumā arī izlases kļūdas intervālu.
2. Sabiedriskā medija kvantitatīvo datu masīvus deponēt brīvpieejā, tam piemērojot saprātīgus embargo periodus, ja nepieciešams. Izņēmums attiecināms uz pētījumiem, kas paredzēti uzņēmuma iekšējai lietošanai un darbības stratēģijas attīstībai.
	
	Vienotas programmu un pakalpojumu novērtēšanas sistēmas ietvaros tiek regulāri izvērtēts saturs, notiek satura pārskatīšana un tā kvalitātes pilnveide.

	4. Latvijas Sabiedriskais medijs nodrošina regulāru un kvalitatīvu atgriezenisko saiti ar auditoriju
	Izveidots konsultatīvais mehānisms – formāts, kur sabiedrības pārstāvji diskutē ar sabiedriskā medija vadību par satura attīstību. 
	1. Regulāri skaidrot redakcionālos lēmumus dažādos formātos, stiprinot iedzīvotāju medijpratību un izpratni par sabiedriskā medija nozīmi demokrātiskā sabiedrībā.
2. Stiprināt sabiedrības uzticēšanos sabiedriskajam medijam, faktu kļūdu labojumos ne vien informējot par veiktajiem precizējumiem, bet arī caurskatāmi atklājot, kāda ir bijusi faktoloģiski kļūdainā informācija, kas atsaukta vai precizēta.
	
	Nodrošinot caurskatāmu un regulāru komunikāciju ar sabiedriskā medija satura lietotājiem un sabiedrību kopumā, tiek stiprināta atgriezeniskā saite ar auditoriju.

	5. Tiek realizēta konceptuāli jauna pieeja mazākumtautību uzrunāšanai
	Attīstība: izvērtējums un izmaiņu plāns (ja nepieciešams), balstoties auditorijas datos un pētījumos.
	1. Neapdraudot valsts valodas konstitucionālās funkcijas, nodrošināt sabiedrības aizsardzību pret propagandu un dezinformāciju krievu valodā, mērķtiecīgi atspēkojot tikai tādu informāciju, kas ir maldīga, nepatiesa – par ģeopolitisko situāciju gadījumos, kad tā apdraud demokrātiju un Latvijas valsti kopumā.
	
	Atbilstoši SEPLP definētajai konceptuāli jaunajai pieejai mazākumtautību uzrunāšanā tiek veiktas pārmaiņas, kas palielina satura latviešu valodā lietojumu mazākumtautību mērķauditorijā.

	6. Latvijas Sabiedriskajā medijā ir vienota zīmolu stratēģija
	Turpināta zīmola stratēģijas ieviešana satura un komunikācijas līmenī, nodrošinot vienotu zīmola pieredzi visās platformās.
	1. Stiprināt vienotu sabiedriskā medija identitāti un vēsturisko pēctecību, nodrošinot vēsturisko zīmolvārdu Latvijas Radio un Latvijas Televīzija lietojumu atbilstoši LSM zīmolu stratēģijā noteiktajiem principiem.
2. Nodrošināt sabiedriskā labuma vērtību komunikāciju un sabiedriskās kampaņas, auditorijas iesaistes un piesaistes veicināšanai.
	
	Tiek realizēta Latvijas Sabiedriskā medija zīmolu stratēģija, pieaugot zīmolu atpazīstamībai sabiedrībā.




	4. Mērķis: Latvijas Sabiedriskais medijs ir līderis savā nozarē, izmantojot inovatīvus risinājumus un tehnoloģijas

	Vienotas tehnoloģiju un IT sistēmas ietvarā tiek realizēti inovatīvi projekti, kas ir svarīgi kvalitatīva satura sagatavošanai un efektīvai valsts budžeta līdzekļu izmantošanai.

	REZULTATĪVAIS RĀDĪTĀJS
	Bāze
	2027
	2029

	Procenti (%) no realizētajiem investīciju projektiem inovatīvos risinājumos un tehnoloģijās, kas noteikti tehnoloģiju uzturēšanās attīstības plānā 2026. - 2029. gadam 
	n/a
	80%
	100%

	SASNIEDZAMAIS REZULTĀTS 2029

	1. Mākslīgā intelekta izmantošanas iespēju paplašināšana
	MI mērķtiecīgi izmantots kā atbalsts satura kvalitātei un darba efektivitātei, paplašinot tā pielietojumu redakcionālajos procesos (datu analīze, satura strukturēšana, faktu pārbaudes atbalsts), kā arī satura pieejamības uzlabošanā (subtitri, tulkojumi, pielāgošana dažādām auditorijām).
Vienlaikus tiek stiprināta iekšējā kompetence un testēti auditorijas izpratnes rīki, ievērojot sabiedriskā medija principus. Apzināti potenciālie partneri kopīgu datu korpusu veidošanai MI rīku attīstīšanā.
	1. Izvērtēt iespējas sadarboties ar Latvijas atmiņu institūcijām satura strukturēšanā.
2. Mērķtiecīgi ieviest mākslīgā intelekta risinājumus sabiedriskā medija satura radīšanas un apstrādes procesos, lai paaugstinātu satura kvalitāti, darba efektivitāti un redakcionālo procesu kapacitāti, vienlaikus saglabājot cilvēka redakcionālo kontroli un atbildību par galarezultātu.
3. Izmantot mākslīgā intelekta rīkus satura pieejamības un sasniedzamības uzlabošanai, tostarp subtitru, transkripciju, tulkojumu un citu auditorijai pielāgotu risinājumu nodrošināšanai, lai paplašinātu sabiedriskā medija satura pieejamību dažādām sabiedrības grupām.
4. Attīstīt mākslīgā intelekta izmantošanu datu analīzē, satura strukturēšanā un faktu pārbaudes atbalstā, lai stiprinātu uzticamu, objektīvu un sabiedrības interesēm atbilstošu saturu, kā arī sekmētu redakciju spēju efektīvāk reaģēt uz informācijas vides izaicinājumiem.
5. Veicināt iekšējo kompetenču attīstību un atbildīgu mākslīgā intelekta izmantošanas praksi, nodrošinot, ka MI risinājumi tiek ieviesti atbilstoši sabiedriskā medija principiem, datu drošības prasībām, ētikas standartiem un auditorijas uzticēšanās interesēm.
6. Apzināt un attīstīt sadarbības iespējas ar partneriem kopīgu datu korpusu un tehnoloģisko risinājumu izstrādē, lai veidotu ilgtspējīgu pamatu mākslīgā intelekta rīku izmantošanai sabiedriskā medija vajadzībām.
	
	Atbilstoši tehnoloģiskās attīstības plānam nodrošināt plānveidīgu mākslīgā intelekta tehnoloģiju un rīku izmantošanu sabiedriskā pasūtījuma veidošanā, vienlaikus nodrošinot ētisku un pārdomātu tā lietošanu.

	2. LTV un LR esošo tehnoloģisko sistēmu integrācija
	Notiek pakāpeniska pāreja uz vienotām sistēmām (MAM, e-pasta/failu vide, tīkls un drošība), novēršot dublēšanos un stiprinot rezerves risinājumus.
	1. Nodrošināt pakāpenisku LTV un LR tehnoloģisko sistēmu integrāciju un pāreju uz vienotiem risinājumiem, mazinot sistēmu dublēšanos, uzlabojot savietojamību un veidojot vienotu sabiedriskā medija tehnoloģisko vidi.
2. Attīstīt vienotu satura vadības un aprites infrastruktūru, integrējot MAM un citas satura radīšanas, uzglabāšanas, apstrādes un izplatīšanas sistēmas, lai nodrošinātu efektīvāku satura izmantošanu televīzijas, radio un digitālajās platformās.
3. Vienādot un konsolidēt IT infrastruktūru un koplietošanas risinājumus, tostarp datu pārraides tīklus, failu un sadarbības vidi, lietotāju pārvaldību un citus tehnoloģiskos pakalpojumus, paaugstinot darba efektivitāti un resursu izmantošanas lietderību.
4. Stiprināt tehnoloģisko sistēmu drošību, darbības nepārtrauktību un noturību, ieviešot vienotus drošības principus, rezerves risinājumus un kritisko sistēmu redundanci, lai arī traucējumu vai krīzes situācijās nodrošinātu sabiedriskā medija satura veidošanu un nepārtrauktu izplatīšanu.
5. Veidot vienotu un ilgtspējīgu tehnoloģisko arhitektūru, kas samazina mantoto sistēmu radītos riskus un nodrošina pamatu turpmākai sabiedriskā medija tehnoloģiskajai un digitālajai attīstībai.
	
	Atbilstoši tehnoloģiskās attīstības plānam nodrošināt televīzijas un radio mediju tehnoloģiju un IT sistēmu vienotu arhitektūru un satura vadības un citu sistēmu integrāciju

	3. LSM tehnoloģisko procesu efektivizācija
	Turpināta studiju un ražošanas vides attīstība, īstenojot nākamo studiju modernizācijas posmu atbilstoši stratēģijā noteiktajam pakāpeniskajam principam, paplašinot mobilā darba un ražošanas iespējas, kā arī palielinot arhīvu ietilpību un nodrošinot satura un failu drošu glabāšanu vairākās lokācijās.
	1. Turpināt studiju un ražošanas vides modernizāciju, ieviešot mūsdienīgus, savstarpēji integrētus un elastīgus tehnoloģiskos risinājumus, kas uzlabo satura veidošanas kvalitāti un darba efektivitāti.
2. Attīstīt mobilās un attālinātās ražošanas iespējas, lai nodrošinātu operatīvu satura veidošanu ārpus pastāvīgajām studijām, reģionos un ārkārtas situācijās.
3. Automatizēt un vienkāršot tehnoloģiskos un ražošanas procesus, samazinot manuālo darbību apjomu, procesu dublēšanos un tehnoloģisko resursu neefektīvu izmantošanu.
4. Pilnveidot satura arhivēšanas, glabāšanas un pieejamības risinājumus, nodrošinot drošu, strukturētu un ilgtermiņā izmantojamu satura un datņu pārvaldību vairākās lokācijās.
5. Stiprināt tehnoloģisko procesu darbības nepārtrauktību un noturību, paredzot rezerves risinājumus, kritisko sistēmu aizvietojamību un spēju nodrošināt satura ražošanu arī tehnisku traucējumu vai krīzes apstākļos.
6. Stiprināt tehnoloģisko sistēmu un kiberdrošību, darbības nepārtrauktību un noturību, ieviešot vienotus kiberdrošības un informācijas drošības principus, centralizētu drošības pārvaldību, rezerves risinājumus un kritisko sistēmu redundanci, kā arī nodrošinot savlaicīgu kiberrisku un ievainojamību identificēšanu, incidentu pārvaldību un atjaunošanās spējas, lai arī kiberincidentu, tehnisku traucējumu vai krīzes situācijās nodrošinātu sabiedriskā medija satura veidošanu un nepārtrauktu izplatīšanu.
7. Nodrošināt vienotu LSM kiberdrošības pārvaldības modeli, tostarp regulāru kiberrisku un ievainojamību novērtēšanu, kritisko sistēmu aizsardzību, piekļuves tiesību un autentifikācijas pārvaldību, incidentu atklāšanas un reaģēšanas spējas, darbinieku kiberdrošības kompetenču stiprināšanu un regulāras gatavības pārbaudes.
	
	Īstenojot LSM studiju modernizāciju un citus attīstības projektus, uzlabot kopējo darbības efektivitāti, tostarp procesu automatizāciju.





	5. Mērķis: Latvijas Sabiedriskais medijs nodrošina kritiskās infrastruktūras attīstību ilgtermiņā

	Stiprināt Latvijas Sabiedriskā medija infrastruktūras pārvaldību un attīstību, nodrošinot darbības nepārtrauktību.

	REZULTATĪVAIS RĀDĪTĀJS
	Bāze
	2027
	2029

	Infrastruktūras uzturēšanas un attīstības plāna realizācija (% no plānā realizēto projektu skaita)
	n/a
	50%
	100%

	1. Infrastruktūras plānveidīga attīstība
	Turpināta esošo ēku uzturēšana un mērķtiecīga tehniskā stāvokļa uzlabošana, īstenojot energoefektivitātes, drošības un uzticamības paaugstināšanas pasākumus. Veikta telpu funkcionalitātes turpmāka pielāgošana jaunajai organizācijas struktūrai un darba vajadzībām. Precizēts infrastruktūras attīstības tehniskais un finanšu ietvars, balstoties uz iepriekšējā periodā veiktajiem izvērtējumiem.
	1. Nodrošināt LSM ēku un tehniskās infrastruktūras plānveidīgu uzturēšanu un attīstību, prioritāri novēršot kritiskos tehniskos riskus un uzlabojot ēku drošību, uzticamību un piemērotību sabiedriskā medija funkciju nodrošināšanai.
2. Īstenot energoefektivitātes, drošības un inženiertehnisko sistēmu modernizācijas pasākumus, samazinot ekspluatācijas riskus un izmaksas, kā arī uzlabojot infrastruktūras ilgtspēju.
3. Pielāgot telpas un infrastruktūru vienotās LSM organizācijas darba modelim, nodrošinot efektīvāku telpu izmantošanu, sadarbību starp struktūrvienībām un atbilstošu vidi satura ražošanas un administratīvajiem procesiem.
4. Stiprināt kritiskās infrastruktūras darbības nepārtrauktību un noturību, attīstot rezerves risinājumus elektroapgādei, sakariem, tehniskajām sistēmām un citām būtiskām funkcijām, lai nodrošinātu sabiedriskā medija darbu arī ārkārtas situācijās.
5. Precizēt un īstenot ilgtermiņa infrastruktūras attīstības modeli, balstoties uz tehniskajiem, funkcionālajiem un finanšu izvērtējumiem, lai pieņemtu pamatotus lēmumus par esošo ēku modernizāciju, konsolidāciju vai citiem LSM infrastruktūras attīstības risinājumiem.
	
	Atbilstoši vidēja termiņa budžeta iespējām tiek realizēts Kapitālsabiedrības infrastruktūras attīstībai piemērotākais risinājums, ņemot vērā Koncepcijā aprakstīto scenāriju detalizāciju.  

	2. Īstenots darbības nepārtrauktības plāns
	Stiprinātas ēku drošības sistēmas, nodrošināti individuālie aizsardzības līdzekļi un rezerves risinājumi redakcijām. Papildināti ģeneratoru un rezerves enerģijas nodrošinājumi.
	1. Nodrošināt sabiedriskā medija darbības nepārtrauktību ārkārtas, krīzes un paaugstināta apdraudējuma situācijās, uzturot un regulāri aktualizējot darbības nepārtrauktības plānus un rīcības scenārijus.
2. Stiprināt kritisko tehnoloģisko un infrastruktūras sistēmu noturību, attīstot rezerves elektroapgādes, sakaru, datu pārraides, satura ražošanas un izplatīšanas risinājumus.
3. Nodrošināt redakcijām un kritisko funkciju veicējiem nepieciešamos rezerves un individuālās aizsardzības risinājumus, lai saglabātu spēju operatīvi veidot un izplatīt sabiedrībai būtisku informāciju arī krīzes apstākļos
4. Regulāri testēt darbības nepārtrauktības risinājumus un darbinieku gatavību, organizējot praktiskās mācības, tehnisko risinājumu pārbaudes un pēc mācībām vai incidentiem ieviešot identificētos uzlabojumus.
5. Pilnveidot iekšējās apziņošanas, aizvietojamības un krīzes vadības mehānismus, nodrošinot skaidras atbildības, saziņas ķēdes un koordinētu rīcību starp redakcijām, tehnoloģiju funkcijām un citām būtiskajām struktūrvienībām.
	
	Tiek nodrošināta darbības nepārtrauktības rīcības plāna īstenošana un aktualizēšana, mazinot identificētos riskus.

	3. Kritiskās infrastruktūras pārvaldībā un uzturēšanā tiek ieviesti efektivitāti veicinoši risinājumi
	Ieviesti rezerves elektroapgādes risinājumi un fiziskās drošības sistēmas. Nodrošinātas mobilās brigādes darbam attālināti. Organizētas mācības, tostarp Baltijas mērogā.
	1. Stiprināt sabiedriskā medija kritiskās infrastruktūras noturību un drošību, pilnveidojot fiziskās drošības, piekļuves kontroles, uzraudzības un citus aizsardzības risinājumus.
2. Attīstīt rezerves elektroapgādes un enerģijas nodrošinājuma risinājumus, lai elektroapgādes traucējumu vai ārkārtas situāciju gadījumā nodrošinātu kritisko funkciju un sabiedriskā medija darbības nepārtrauktību.
3. Nodrošināt mobilus un alternatīvus tehnoloģiskos risinājumus darbam ārpus pastāvīgajām infrastruktūras vietām, stiprinot spēju operatīvi turpināt satura veidošanu un pārraidi arī krīzes vai infrastruktūras nepieejamības gadījumā.
4. Regulāri pārbaudīt kritiskās infrastruktūras gatavību un personāla rīcībspēju, organizējot praktiskās mācības un pārbaudes, tostarp sadarbībā ar valsts institūcijām un Baltijas valstu partneriem.
5. Modernizēt kritisko infrastruktūru, vienlaikus paaugstinot tās energoefektivitāti un ekspluatācijas efektivitāti, piesaistot pieejamos budžeta, Eiropas Savienības fondu un citus ārējā finansējuma avotus.
	
	Izmantojot budžeta ieņēmumus un  piesaistot līdzekļus no ES fondiem u.c. finansējuma avotiem, tiek nodrošināti infrastruktūras modernizācijas projekti, veicinot energoefektivitāti.





	6.  Mērķis: Latvijas Sabiedriskais medijs nodrošina efektīvu cilvēkresursu pārvaldību

	Nodrošināt darba vides uzlabošanu un darbinieku labbūtību, konkurētspējīgu un caurskatāmu atalgojuma politiku, kas ļauj piesaistīt labākos jomas profesionāļus.

	REZULTATĪVAIS RĀDĪTĀJS
	Bāze
	2027
	2029

	Darbinieku īpatsvars (%), kuru atalgojums būtiski atpaliek no tirgus mediānas
	54%
	37%
	22%

	DARBĪBAS VIRZIENI
	Stratēģijas rīcības plāns 2027
	Sabiedriskā pasūtījuma uzdevumi 2027 
	Stratēģijas un sabiedriskā pasūtījuma izpildes plāns 2027
	SASNIEDZAMAIS REZULTĀTS 2029

	1. Nodrošināt efektīvu cilvēkresursu pārvaldību
	Darbaspēka plānošana kļuvusi par regulāru ikgadēju procesu, kas sasaistīts ar stratēģiskajiem mērķiem un budžeta ciklu.
	1. Atbilstoši 2026. gadā izstrādātajam  darbaspēka plānošanas procesam,  noteikt stratēģiski nepieciešamās kompetences un amata vietu skaitu tehnoloģiju un satura bloka struktūrvienībās, ņemot vērā sabiedriskā pasūtījuma izpildi un budžeta ietvarus.
2. Aizvietot novecojušu esošo resursu pārvaldības sistēmu un citus uzņēmumā izmantotus rīkus, nodrošinot operatīvu, efektīvu un līdzsvarotu visa personāla un tehnisko resursu pārvaldību LSM darbības nodrošināšanai un veicināt datos balstītu lēmumu pieņemšanu.
	
	Atbilstoši vidēja termiņa budžeta iespējām sabiedriskā pasūtījuma kvalitatīvai izpildei un līdzekļiem atalgojuma konkurētspējas nodrošināšanai tiek noteikts optimālais štata vietu skaits.

	2. Realizēt vienotu atalgojuma politiku
	Turpināta atalgojuma sistēmas ieviešana visās struktūrvienībās. Ieviesta uz darba sniegumu balstīta atalgojuma un motivācijas sistēma. Regulāri veikta atalgojuma konkurētspējas analīze attiecībā pret mediju nozari un publisko sektoru.
	1. Pabeigt atalgojuma sistēmas ieviešanu tehnoloģiju bloka struktūrvienībās.
2. Izstrādāta un ieviešanai sagatavota vienotā atalgojuma sistēma informatīvi analītiskā satura,  kultūras satura, izklaides un dokumentālā satura struktūrvienībās, kā arī programmu daļā, sporta redakcijā un mūzikas kanālos. Vienotās atalgojuma sistēmas ieviešana nodrošināta sasaistē ar plānotajām struktūras izmaiņām, darba organizācijas pilnveidi un funkciju pārdali.
3. Pabeigt atalgojuma politikas integrāciju ikgadējā plānošanas ciklā, sasaistot to ar snieguma vadību un citiem personāla vadības (HR) procesiem.  Atalgojuma sistēmas ieviešanas laikā tiek pilnveidoti un pielāgoti plānošanas, snieguma vadības un citi HR procesi. Atalgojuma sistēmas ieviešana jānotiek saskaņā ar organizācijas struktūras, funkciju sadalījuma un darba plānošanas pārmaiņām. 2027.  gadā jāizstrādā kvalitātes kritēriju darba snieguma vadības process, kas ieviests visās struktūrvienībās, kurās ieviesta vienotā atalgojuma sistēma.
4. Nodrošināt dalību atalgojuma konkurētspējas pētījumā, veicot izvērtējumu attiecībā pret mediju nozari un publisko sektoru.
5. Sagatavot un līdz 2027. gada 1. decembrim iesniegt Padomei izvērtējumu par koplīguma piemērošanas sociālo un fiskālo ietekmi 2027. gada 10 mēnešos.
	
	Kapitālsabiedrībā ir caurskatāma, vienota un taisnīga atalgojuma politika un uz darba sniegumu balstīta  atalgojuma un motivācijas sistēma. Atalgojuma politika veicina iekšējo un ārējo taisnīgumu un ļauj nodrošināt nozares profesionāļu piesaisti.

	3. Veidojot vienotu uzņēmuma kultūru un atpazīstamu darba devēja tēlu, attīstīt uzņēmumu kā vienu no labākajiem darba devējiem mediju nozarē
	Ieviesti vienoti organizācijas kultūras principi un vērtību ietvars, integrēts ikdienas darbā un vadības procesos. Sākta darba devēja zīmola komunikācija ārējā vidē.
	1. Aktualizēt un īstenot iekšējās komunikācijas un vērtību ieviešanas plānus atbilstoši Zīmolu stratēģijai, paredzot pārdomātus formātus un aktivitātes iekšējās spriedzes mazināšanai un produktīvas vides veidošanai uzņēmumā.
2. Veikt ikgadējo darbinieku iesaistes un apmierinātības pētījumu (4. ceturksnī). 
3. Līdz 2027. gada darbinieku iesaistes un apmierinātības aptaujai īstenot 3 prioritārus praktiskos uzlabojumus, kuri izriet no 2026. gada aptaujas rezultātiem.
	
	Ikgadējā aptaujā pieaug kopējā darbinieku apmierinātība.

	4. Nodrošināt atbilstošu ieguldījumu darbinieku profesionālajā izaugsmē un darbaspēka pēctecību
	Profesionālās izaugsmes programma paplašināta – ieviesti personalizēti mācību ceļi un e-apmācību platforma. Stiprināta pēctecības plānošana vadības līmenī, attīstot iekšējo talantu rezervi.
	1. Apmācību īstenošana un plānošana: Uzsākt darbinieku apmācības prioritārajās kompetencēs. Mācību vajadzību apkopošanu īstenot integrētā darbaspēka plānošanā, sagatavojot mācību un attīstības plānu 2028. gadam, kā arī īstenojot apmācību plānu 2027.gadam. Turpināt profesionālās izaugsmes programmas ieviešanu ar uzsvaru uz mākslīgā intelekta rīku pielietojumu,  digitālajām kompetencēm, žurnālistikas kvalitāti, darbu ar datiem.
2. Ieviest darba snieguma vērtēšana un regulāras atgriezeniskās saites sniegšana darba kvalitātes nepārtrauktai uzlabošanai visā organizācijā.
3. Īstenot vadītāju kompetenču pilnveidi cilvēkvadībā un komandas attīstībā.
4. Stiprināt pēctecību un digitalizāciju: attīstīt sadarbību ar augstskolām un partnerinstitūcijām jauno profesionāļu piesaistei.
5. Uzsākt personālvadības IT sistēmas ieviešanu (L&D, snieguma vadība, atgriezeniskā saite), nodrošinot vienotu pieeju darbinieku attīstībai.
	
	Pieaug darbinieku īpatsvars prioritārajās mērķgrupās, kas mērķtiecīgi attīsta LSM stratēģiski nepieciešamās kompetences. Lielākajai daļai darbinieku ir definēti un praksē īstenoti individuālie attīstības plāni, kas sasaistīti ar darba sniegumu un organizācijas vajadzībām. Ir izveidota stabila sistēma jauno speciālistu piesaistei sadarbībā ar augstskolām un nozares partneriem.



	7. Mērķis: Augstākajiem standartiem atbilstoša uzņēmuma korporatīvā pārvaldība

	Latvijas Sabiedriskajā medijā tiek ieviesti augstākajiem standartiem atbilstoši uzņēmuma pārvaldības mehānismi, kas vērsti uz efektīvu piešķirto valsts budžeta līdzekļu izmantošanu.

	REZULTATĪVAIS RĀDĪTĀJS
	Bāze
	2027
	2029

	Pilnveidoto/ pārskatīto procesu un sistēmu skaits (% no Stratēģijā noteiktā)
	n/a
	50%
	100%

	DARBĪBAS VIRZIENI
	Stratēģijas rīcības plāns 2027

	Sabiedriskā pasūtījuma uzdevumi 2027 
	Stratēģijas un sabiedriskā pasūtījuma izpildes plāns 2027
	SASNIEDZAMAIS REZULTĀTS 2029

	1. Izveidota vienota uzņēmuma korporatīvā pārvaldība
	Pārskatītas un papildinātas politikas, ņemot vērā izmaiņas normatīvajā vidē un OECD labās prakses ieteikumus. Ieviesta regulāra atskaitīšanās sistēma par politiku ieviešanu un efektivitāti.
	1. Pārskatīt un nepieciešamības gadījumā atjaunot 2025./2026. gadā izstrādātās politikas.
2. Izstrādāt no katras politikas izrietošos iekšējos normatīvos aktus (kārtības, nolikumi u.tml.)
3. Pabeigt pirms Latvijas Radio un Latvijas Televīzijas apvienošanas izdoto iekšējo normatīvo aktu izvērtēšanu: pieņemt lēmumus par jaunu normatīvo aktu izdošanas nepieciešamību un pārņemto normatīvo aktu atzīšanu par spēku zaudējušiem.
4. Pilnveidot procesus un iekšējos normatīvos aktus atbilstoši izmaiņām Latvijas Republikas normatīvajā bāzē.
5. Nodrošināt stratēģisko projektu izstrādes un īstenošanas principus.
6. Izvērtēt nepieciešamību un veikt izmaiņas finanšu un grāmatvedības uzskaites iekšējos normatīvajos aktos atbilstoši aktuālajām ES un Latvijas regulējuma izmaiņām.
7. Nodrošināt budžeta plānošanas, līdzekļu izlietojuma atsekošanas un atskaitīšanās sistēmu automatizāciju.
8. Pilnveidot iepirkumu sistēmu atbilstoši iekšējā audita rekomendācijām, izstrādāt un īstenot iepirkumu plānu 2027. gadam.
	
	Ir ieviesti visi atbilstošie OECD labas uzņēmuma pārvaldības principi,  tostarp  būtiskās politikas un ar to saistītās  iekšējās kārtības.

	2. Tiek nodrošināta iekšējās kontroles, risku izvērtēšanas un kvalitātes vadības sistēmas darbība atbilstoši labajai praksei
	Īstenoti mērķtiecīgi pasākumi risku mazināšanai un kontroles mehānismu stiprināšanai, balstoties uz regulāru risku novērtēšanu, risku dinamikas analīzi un identificētajām prioritātēm.
	1. Izstrādāt iekšējo kontroļu sistēmu (reģistrs) un uzraudzības kārtību.
2. Ieviest regulāru risku novērtēšanas ciklu, nodrošinot risku stāvokļa atjaunināšanu un pārskatu valdei un Padomei vismaz reizi ceturksnī par būtiskajiem riskiem un papildus pēc būtiskiem ārējiem vai iekšējiem notikumiem.
3. Turpināt izpratnes stiprināšanu par risku vadību, nodrošinot praktiskus un mērķtiecīgus apmācību un informēšanas pasākumus vadītājiem un darbiniekiem.
4. Ņemot vērā iekšējā auditora rekomendācijas, pilnveidot iekšējās kontroles sistēmu, tajā skaitā finanšu kontroles sistēmu, kā arī ieviest iekšējā audita ziņojumos noteiktos uzlabojumus.
5. Nodrošināt ikgadējās ārējās revīzijas rezultātu bez būtiskiem aizrādījumiem un nodrošināt iepriekšējā gada revīzijas ieteikumu izvērtēšanu, nepieciešamo pasākumu noteikšanu un izpildi.
6. Nodrošināt stratēģisko projektu izstrādi un īstenošanu.
	
	Ikgadējie iekšējā auditora ziņojumi un veiktās ārējās pārbaudes  apliecina  iekšējās kontroles sistēmas, tostarp budžeta līdzekļu izlietojuma, uzraudzības efektivitāti. Risku uzraudzības sistēmas darbība ir efektīva, ļaujot laicīgi identificēt, vadīt un operatīvi novērst riskus, neietekmējot darbības nepārtrauktību u.c.   

	3. Tiek nodrošināta efektīva uzņēmuma organizācijas struktūras pārvaldība
	Uzlabota administratīvo procesu kvalitāte un efektivitāte, balstoties darbinieku atgriezeniskajā saitē par administratīvo pakalpojumu pieejamību un kvalitāti, samazinot procesu izpildes laiku un stiprinot iekšējo komunikāciju par procesiem, atbildībām un pakalpojumiem organizācijas ietvaros.
	1. Turpināt LSM struktūras pilnveidi, pieņemt valdes un dalībnieku sapulces lēmumus par strukturālajām izmaiņām (saturs). Apstiprināt visu 2026. un 2027. gadā reorganizēto/izveidoto struktūrvienību nolikumus.
2. Atbilstoši procesu kartei definēt un ieviest 4 procesus.
	
	Ar centralizētu administratīvo  sistēmu ieviešanu palielinās procesu efektivitāte.

	4. Tiek nodrošināta darbības ilgtspēja
	Izstrādāta un apstiprināta ilgtspējas politika un pamatprincipi.
	1. Nodrošināt Ilgtspējas politikas īstenošanu.
	
	Atbilstoši tiesiskajam regulējumam tiek sagatavota ilgtspējas politika un stratēģija un sniegts ilgtspējas ziņojums.




3. Informēt par šo lēmumu VSIA “Latvijas Sabiedriskais medijs” valdi.
4. Publicēt pieņemto lēmumu Padomes mājas lapā.
5. Par lēmuma izpildes kontroli atbild Padomes Sekretariāts.
Lēmums sagatavots elektroniski uz 28 (divdesmit astoņām) lapām.

Padomes priekšsēdētāja 		  (paraksts)*	S. Upleja-Jegermane
*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

